Farrux Qilichev. Qilichev Farrux Komilovich (1985-yil 15-sentyabrda tugʻilgan, Jizzax, Oʻzbekiston) — oʻzbek boks murabbiyi, Oʻzbekiston Respublikasida xizmat koʻrsatgan yoshlar murabbiyi, Shuhrat medali sohibi. Biografiyasi. Qilichev Farrux Komilovich — 1985-yil 15-sentabrda Jizzax shahrida tugʻilgan. 1995-yildan boshlab boks bilan shugʻullangan. 1999 yili Chirchiq olimpiya zaxiralari kollejiga o‘qishga kirgan. 2004-yilda o‘qishni tamomlab, O‘zDG‘SFK (O‘zbekiston davlat jismoniy tarbiya instituti) ga o‘qishga kirdi. Chirchiq kolleji murabbiylari uni nafaqat sportchi, balki umidli yosh murabbiy sifatida ko‘rib, boksga bo‘lgan qiziqishi va mehrini ko‘rib, o‘z murabbiylik jamoasida ishlashni taklif qildi. Oʻrta vazn toifasida koʻp karra Oʻzbekiston chempioni boʻlgan. 2008-yilda Oʻzbekiston davlat jismoniy tarbiya va sport universitetini tamomlagan. 2005-yildan Chirchiq olimpiya zaxiralari kolleji (2018-yildan Chirchiq olimpiya zaxiralari ixtisoslashtirilgan maktab-internati)da boks boʻyicha murabbiylik faoliyatini boshlagan. 2016-yilda ushbu maktabda boks boʻyicha katta murabbiy. Shogirdlari. Qilichevning shogirdlari orasida eng yuqori natijalarni quyidagi sportchilar qayd etgan: Dilshodbek Roʻzmetov Jahongir Rahmonov Timur Ergashev — Oʻsmirlar oʻrtasida Osiyo chempionati kumush medali sohibi (Bangkok, 2017) Timurbek Sadullayev — Oʻsmirlar oʻrtasida Osiyo chempionati kumush medali sohibi (Toshkent, 2015) Ruslan Abdullayev - Oʻsmirlar oʻrtasida Osiyo chempionati bronza medali sohibi (2017) Shavkat Boltayev - Oʻsmirlar oʻrtasida Osiyo chempionati chempioni (Quvayt, 2019) Feruza Kazakova - Oʻsmirlar oʻrtasida Osiyo chempionati chempioni (Fujayra, 2019) Rustam Saidov va Toʻlqin Qilichev bilan birga Bahodir Jalolovdek jahon chempioni va 2020-yilgi Olimpiada oʻyinlari chempionini tayyorlashda oʻz hissasini qoʻshgan. Oilasi. Oilali, uch nafar oʻgʻil farzandi bor. Davlat mukofotlari. 2019-yilda „Shuhrat“ medali bilan taqdirlangan. 2021-yilda Oʻzbekistonda xizmat koʻrsatgan yoshlar murabbiysi faxriy unvoni berilgan. 2024-yilda Sogʻlom avlod uchun ordeni berilgan.